На парозе Новага года выказваю сардэчную ўдзячнасць усім, хто ад душы шчыруе на сваім рабочым месцы, прымнажае багацце цудоўнай Бацькаўшчыны. Асаблівае шанаванне ветэранам, якія за сваё жыццё многае зрабілі, каб Мядзельшчына годна выглядала ў сузор’і рэгіёнаў сталічнай вобласці. Няхай і надалей квітнее наш родны азёрны край, а Новы год стане для ўсіх яшчэ больш багатым на вытворчыя набыткі і радасныя падзеі. Няхай у кожнай сям’і гаспадараць мір, дабрабыт, утульнасць, заўсёды збываюцца запаветныя светлыя мары. З надыходзячым Новым годам вас, дарагія сябры, з новым шчасцем і новымі працоўнымі здзяйсненнямі!